సిద్రా అమీన్

సిద్రా అమీన్ (ఆంగ్లం: Sidra Ameen; జననం 1992 ఏప్రిల్ 7) పాకిస్తాన్ మహిళా జాతీయ జట్టుకు కుడిచేతి వాటం బ్యాటర్ గా ఆడే పాకిస్తాన్ క్రికెటర్. జూన్ 2022లో, ఆమె తన వన్డే కెరీర్ లో 1,000 పరుగులు దాటి, ఆ మైలురాయిని దాటిన 7వ పాకిస్తాన్ మహిళా బ్యాటర్ గా నిలిచింది. ఆమె లాహోర్, హయ్యర్ ఎడ్యుకేషన్ కమిషన్, పంజాబ్, ఒమర్ అసోసియేట్స్, స్టేట్ బ్యాంక్ ఆఫ్ పాకిస్తాన్ తరపున దేశీయ క్రికెట్ కూడా ఆడింది.

 అంతర్జాతీయ కెరీర్ 
2013 ప్రపంచ కప్ లో ఆమె పాకిస్తాన్ తరఫున నాలుగు మ్యాచ్ లు ఆడింది. 2018 అక్టోబరులో, వెస్టిండీస్ లో జరిగిన 2018 ఐసిసి ఉమెన్స్ వరల్డ్ ట్వంటీ 20 టోర్నమెంట్ కోసం ఆమె పాకిస్తాన్ జట్టులో ఎంపికైంది. అయితే, టోర్నమెంట్ కు ముందు ఆమె స్థానంలో బిస్మా మరూఫ్ నియమించబడింది. 2021 అక్టోబరులో, జింబాబ్వేలో జరిగిన 2021 మహిళల క్రికెట్ ప్రపంచ కప్ క్వాలిఫైయర్ టోర్నమెంట్ కోసం ఆమె పాకిస్తాన్ జట్టులో ఎంపికైంది.

2022 జనవరిలో, న్యూజిలాండ్ లో జరిగిన 2022 మహిళల క్రికెట్ ప్రపంచ కప్ కోసం ఆమె పాకిస్తాన్ జట్టులో ఎంపికైంది. 2022 మార్చి 14న, బంగ్లాదేశ్ తోజరిగిన పాకిస్తాన్ ప్రపంచ కప్ మ్యాచ్ లో, సిద్రా అమీన్ 104 పరుగులు చేసింది, ఇది మహిళా క్రికెట్ లో ఆమె మొదటి సెంచరీ.

2022 జూన్ 3న, ఆమె శ్రీలంకలో జరిగిన సిరీస్లోని 2వ వన్డేలో రెండవ సెంచరీ (123 పరుగులు) సాధించింది. ఆ తరువాతి మ్యాచ్ లో, ఆమె తన వన్డే కెరీర్ లో 1,000 పరుగులు దాటింది.

ఏప్రిల్ 2025లో స్వదేశంలో జరిగిన 2025 మహిళల క్రికెట్ ప్రపంచ కప్ క్వాలిఫైయర్ కోసం పాకిస్తాన్ జట్టులో ఆమె భాగంగా ఉన్నది.

2025 సెప్టెంబరులో, ఆమె దక్షిణాఫ్రికాతో జరిగిన హోమ్ సిరీస్ మొదటి వన్డేలో గడాఫీ స్టేడియంలో 150 బంతుల్లో 121 పరుగులతో అజేయంగా తన ఐదవ వన్డే సెంచరీని సాధించింది. ఈ మ్యాచ్ సమయంలో, వన్డే క్రికెట్లో 2 వేల పరుగులు పూర్తి చేసిన మూడవ పాకిస్తానీ మహిళగా కూడా ఆమె నిలిచింది. అదే వాన్యూలో దక్షిణాఫ్రికాతో జరిగిన రెండవ వన్డేలో, ఆమె తన ఆరవ వన్డే సెంచరీని నమోదు చేయడానికి 110 బంతుల్లో 122 పరుగులు చేసింది.
 మూలాలు 

వర్గం:జీవిస్తున్న ప్రజలు
వర్గం:1992 జననాలు